Document ID: 32002R1854

Title and Content:
Κανονισμός (ΕΚ) αριθ. 1854/2002 της Επιτροπής της 17ης Οκτωβρίου 2002 για την τροποποίηση του κανονισμού (ΕΚ) αριθ. 2879/2000, για τις λεπτομέρειες εφαρμογής του κανονισμού (ΕΚ) αριθ. 2702/1999 του Συμβουλίου, σχετικά με ενέργειες ενημέρωσης και προώθησης γεωργικών προϊόντων στις τρίτες χώρες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2702/1999 του Συμβουλίου, της 14ης Δεκεμβρίου 1999, σχετικά με τις ενέργειες ενημέρωσης και προώθησης των γεωργικών προϊόντων στις τρίτες χώρες(1), και ιδίως το άρθρο 11, Εκτιμώντας τα ακόλουθα: (1) Ο κανονισμός (ΕΚ) αριθ. 2879/2000 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1955/2001(3), έχει καθορίσει τις λεπτομέρειες εφαρμογής του προαναφερθέντος κανονισμού. (2) Στο άρθρο 9 παράγραφος 3 του κανονισμού (ΕΚ) αριθ. 2879/2000 έχει προβλεφθεί η προθεσμία της 30ής Σεπτεμβρίου για την απόφαση της Επιτροπής επί των προγραμμάτων και των οργανισμών εκτελέσεως που θα επιλεγούν. (3) Οι προτάσεις των υποβληθέντων προγραμμάτων από τα κράτη μέλη το 2002 απαιτούν συμπληρωματικές πληροφορίες, οι οποίες θα περιέλθουν προσεχώς στην Επιτροπή. (4) Ενόψει της καταστάσεως αυτής, για να συμπληρωθεί η εξέταση και η επιλογή των προγραμμάτων, πρέπει να μεταφερθεί στις 15 Νοεμβρίου 2002 η προθεσμία για την απόφαση της Επιτροπής. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνεδρίασης των επιτροπών διαχείρισης "προώθηση των γεωργικών προϊόντων", ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 9 παράγραφος 3 του κανονισμού (ΕΚ) αριθ. 2879/2000, το τελευταίο εδάφιο αντικαθίσταται από το ακόλουθο κείμενο: "Για τα προγράμματα που θα υποβληθούν το 2002, η Επιτροπή πρέπει να αποφασίσει το αργότερο στις 15 Νοεμβρίου 2002." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Οκτωβρίου 2002.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 138
13
3489
712
2735
2734

EuroVoc IDs (Expanded): 138
13
3489
712
2735
2734

Dataset Source: meu

Split: train